Пасьля таго, як група "Сестра" фактычна спыніла існаваньне і Аляксей пачаў выступаць у трыо з У. Ткачэнкам і І. Леўчуком, выконваючы акустычныя версіі ўласных песень, гэта, безумоўна, не магло не адбіцца і на студыйных запісах. Вось чаму ў параўнаньні з папярэднімі альбомамі песень з яўна рокавымі структурамі тут значна менш (найбольш яскравы прыклад "Мне не хватает... температуры"), а найбольш паказальны камэрнага характару твор "Ты поцелуй меня, время". Адначасова з тым ня зьнік і блюзавы складнік у многіх песьнях, хоць і ён таксама неяк прылагоднеў, прыхаваўся (нагадаю, што ў 2002 годзе Аляксей выступаў хэдлайнэрам на міжнародным фэсьце "Blues Express" у Польшчы).